ΓΡΑΠΤΗ ΕΡΩΤΗΣΗ E-4142/00

υποβολή: Lousewies van der Laan (ELDR) προς την Επιτροπή

(16 Ιανουαρίου 2001)

Θέμα: Η προστασία των ομοφυλοφίλων στη Ρουμανία,ποψήφια για την ένταξη χώρα

Είναι διατεθειμένη η Ευρωπαϊκή Επιτροπή να επιστήσει το ταχύτερο δυνατόν την προσοχή του νεοεκλεγέντος Προέδρου της Ρουμανίας Iliescu, στο γεγονός ότι το άρθρο 200 του Κώδικα Ποινικού Δικαίου (διακρίσεις εις βάρος των ομοφυλοφίλων) εξακολουθεί ακόμα να ισχύει;

Προτίθεται η Επιτροπή να γνωστοποιήσει στο Ρουμάνο Πρόεδρο ότι απαραίτητη προϋπόθεση για την προσχώρηση της Ρουμανίας στην Ευρωπαϊκή Ένωση είναι η κατάργηση του άρθρου 200 του Κώδικα Ποινικού Δικαίου;

Ποιά σχέδια χρηματοδοτεί η ΕΕ στιςποψήφιες χώρες προκειμένου να τεθεί τέρμα στις καταδικαστικές αποφάσεις και τις διακρίσεις εις βάρος ομοφυλοφίλων ατόμων;

Απάντηση του κ. Verheugen εξ ονόματος της Επιτροπής

(12 Μαρτίου 2001)

Το άρθρο 200 του ρουμανικού ποινικού κώδικα ορίζει ότι συγκεκριμένες ομοφυλοφιλικές δραστηριότητες τιμωρούνται με φυλάκιση ενός έως επτά ετών. Η Επιτροπή έθιξε το εν λόγω ζήτημα επανειλημμένως στη ρουμανική κυβέρνηση και εξέφρασε την άποψη ότι αυτό αποτελεί παραβίαση των δικαιωμάτων του ανθρώπου. Σε απάντηση προς την προαναφερόμενη και προς άλλες παρατηρήσεις, η ρουμανική κυβέρνηση περιέλαβε, στο πλαίσιο μιας μεγαλύτερης δέσμης μεταρρυθμίσεων του νομοθετικού συστήματος, τροποποίηση του ποινικού κώδικα με την οποία ουσιαστικά αποποινικοποιεί την ομοφυλοφιλία. Η τροποποίηση εγκρίθηκε από τη Βουλή κατά τη διάρκεια του παρελθόντος έτους, ωστόσο δεν έχει ακόμη εγκριθεί από τη Γερουσία. Υπό αυτές τις συνθήκες, εξακολουθεί να ισχύει ηφιστάμενη νομοθεσία. Μετά από τις πρόσφατες εκλογές, η νέα κυβέρνηση δεν έχει ακόμη ανακοινώσει τις προθέσεις της όσον αφορά τις εν λόγω νομοθετικής μεταρρυθμίσεις.

Το θέμα της μη διάκρισης είναι ένα από τα θέματα στα οποία η Ένωση αποδίδει ιδιαίτερη σημασία.

Η οδηγία 2000/78/ΕΚ του Συμβουλίου της 27ης Νοεμβρίου 2000 για τη διαμόρφωση γενικού πλαισίου για την ίση μεταχείριση στην απασχόληση και την εργασία(1), θεσπίζει μια γενική αρχή απαγόρευσης κάθε άμεσης ή έμμεσης διάκρισης λόγω, μεταξύ άλλων, γενετήσιου προσανατολισμού. Η απόφαση του Συμβουλίου της 27ης Νοεμβρίου 2000 σχετικά με τη θέσπιση κοινοτικού προγράμματος δράσης για την καταπολέμηση των διακρίσεων (2001-2006) (2000/750/ΕΚ)(3) εφαρμόζει στρατηγική για την καταπολέμηση κάθε μορφής διακρίσεως η οποία βασίζεται σε διάφορους λόγους, συμπεριλαμβανομένου του γενετήσιου προσανατολισμού. Στο πρόγραμμα αυτό μπορούν να συμμετάσχουν οιποψήφιες χώρες, σύμφωνα με τους όρους που καθορίστηκαν στις Ευρωπαϊκές Συμφωνίες, στα συμπληρωματικά τους πρωτόκολλα και στις αποφάσεις των αντίστοιχων Συμβουλίων Σύνδεσης.

Τα μέτρα αυτά θα αποτελέσουν από κοινού μια γενική βάση δράσης για την καταπολέμηση των διακρίσεων για λόγους γενετήσιου προσανατολισμού, παρέχοντας ένα ελάχιστο επίπεδο έννομων δικαιωμάτων,ποστηριζόμενο με πρακτική δράση για την προώθηση της πραγματικής εφαρμογής αυτών των δικαιωμάτων στην πράξη.

Επιπλέον, η αρχή της μη διάκρισης αναφέρεται ρητώς στο άρθρο 21 του Χάρτη Θεμελιωδών Δικαιωμάτων της Ευρωπαϊκής Ένωσης που εξαγγέλθηκε στις 7 Δεκεμβρίου 2000(2), το οποίο ορίζει ότι απαγορεύεται κάθε διάκριση ιδίως λόγω, μεταξύ άλλων, γενετήσιου προσανατολισμού. Οι αρχές αυτές δεν αντικατοπτρίζουν μόνο τις βασικές αρχές της Ένωσης, αλλά και τις βασικές αρχές που αναμένεται να αποδεχτούν τα νέα κράτη μέλη κατά την προσχώρηση.

Εξάλλου, τα κριτήρια προσχώρησης στην Ένωση, όπως καθορίστηκαν στο Ευρωπαϊκό Συμβούλιο της Κοπεγχάγης το 1993, αναφέρουν ρητά την ανάγκη σταθερότητας των θεσμών που εγγυώνται τη δημοκρατία, το κράτος δικαίου, τα δικαιώματα του ανθρώπου και την προστασία των μειονοτήτων. Η Επιτροπή έχει πλήρως δεσμευθεί να διασφαλίσει την τήρηση αυτού του όρου προσχώρησης και θα εξετάσει κάθεπόθεση παραβίασης των δικαιωμάτων του ανθρώπου στις περιοδικές εκθέσεις της για την πορεία τωνποψήφιων χωρών προς την προσχώρηση και στις διμερείς σχέσεις της με τις χώρες αυτές.

Όσον αφορά την οικονομική βοήθεια, οι κατευθυντήριες γραμμές για τηνλοποίηση του προγράμματος Phare προβλέπουν την παροχή οικονομικής και τεχνικής βοήθειας σε μη κυβερνητικές οργανώσεις με σκοπό τη στήριξη της ένταξης και της συμμετοχής ατόμων ή ομάδων που έχουν περιθωριοποιηθεί κοινωνικά, οικονομικά ή πολιτικά λόγω του γενετήσιου προσανατολισμού τους. Ωστόσο, μέχρι σήμερα, δεν έχει χορηγηθεί χρηματοδότηση για την εκπόνηση σχεδίων σε αυτόν τον συγκεκριμένο τομέα.

(1) ΕΕ L 303 της 2.12.2000.

(2) ΕΕ C 364 της 18.12.2000.

(3) ΕΕ L 303 της 2.12.2000.